Държавен вестник, бр. 99, 2012 г., стр. 23

БРОЙ  99	
Д Ъ Р Ж А В Е Н  В Е С Т Н И К 	
СТР.  23  
УКАЗ № 413
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Меглена Иванова Плугчиева-
Александрова – извънреден и пълномощен 
посланик на Република България в Конфе-
дерация Швейцария, и за извънреден и пъл-
номощен посланик на Република България в 
Княжество Лихтенщайн със седалище в Берн.
Изпълнението на указа възлагам на ми-
нистъра на външните работи.
Издаден в София на 4 декември 2012 г.
Президент на републиката: 
Росен Плевнелиев
Министър-председател:  
Бойко Борисов
Подпечатан с държавния печат.
11134
УКАЗ № 422
На основание чл. 101, ал. 1 от Конститу-
цията на Република България
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение 
на Закона за насърчаване на инвестициите, 
приет от ХLI Народно събрание на 29 ноем-
ври 2012 г.
Издаден в София на 12 декември 2012 г.
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
МОТИВИ
за връщане за ново обсъждане в Народното 
събрание на разпоредби от Закона за измене-
ние и допълнение на Закона за насърчаване на 
инвестициите, приет от Народното събрание 
на 29 ноември 2012 г.
Уважаеми дами и господа народни пред-
ставители,
Приветствам стремежа на народните пред-
ставители да създадат нови законови мерки 
за подобряване на инвестиционния климат 
в Република България. За насърчаване на 
инвестициите е от особена важност подобря-
ването на бизнес средата по начин, който да 
гарантира предвидимост и устойчивост на 
отношенията. Тези условия не се постигат с 
едно-единствено действие. Необходимо е да 
проведем цялостна административна реформа, 
която да създаде отговорна, знаеща и можеща 
администрация. Да премахнем бюрократич-
ните спънки пред предприемачеството и да 
намалим административната тежест. Важен 
стимул за предприемачите, които решават да 
инвестират в България, е и състоянието на 
съдебната ни система и гаранциите, които 
държавата им предоставя за защита на правата 
и законните им интереси. Това са области, 
в които нашата страна следва да продължи 
реформите, придавайки им приоритетно 
значение. Всичко това изгражда образа на 
страната ни като място, в което има смисъл 
да се инвестира. Законът за насърчаване на 
инвестициите има за цел да добави към тези 
обстоятелства и конкретни мерки и облек-
чения, които държавата предоставя, за да 
привлече все повече инвеститори.
Сега, когато България и светът са в кри-
за, трябва да се борим за всеки инвеститор. 
Уверен съм, че насърчаването на инвестици-
ите е приоритет, по който има национален 
консенсус. В приетия закон съществуват 
разпоредби, които одобрявам и приветствам: 
въвеждането на стимули, насочени към съз-
даване и поддържане на заетост в икономи-
чески необлагодетелстваните региони и във 
високотехнологични дейности; създаването 
на възможност за насърчаване от местните 
власти на инвестициите с общинско значение. 
Изключителното значение на този процес за 
развитието на България ми дава основание да 
ви обърна внимание върху някои от приетите 
законови текстове, които считам, че не съот-
ветстват напълно на цялостната концепция 
на закона – да се повиши инвестиционната 
активност в страната в условията на криза. 
По отношение на § 24 на Закона за измене-
ние и допълнение на Закона за насърчаване 
на инвестициите
 Една от областите, в които държавата 
трябва да положи повече усилия, за да насърчи 
инвестициите, е интелектуалната собственост. 
И в този сектор благоприятната среда изисква 
предвидимост и стабилност. Важно е всички 
условия, при които държавата ще подкрепя 
този вид инвестиции, да са уредени в закон. 
Разпоредбата на чл. 27 от Закона за насърча-
ване на инвестициите няма ясно нормативно 
съдържание. Липсата на условия и мерки за 
насърчаване на този вид инвестиции на прак-
тика води до несигурност в правния мир. Още 
повече, че с ал. 2 на същия текст изрично е 
изключено прилагането на глави трета и чет-
върта от Закона, уреждащи конкретни мерки 
за насърчаване на инвестициите. Предполагам, 
че това изключване е породено от стремежа да 
се създадат специфични мерки за тези инвести-
ции. Следва да се отчита, че немалка част от 
възможните мерки са такива, които изискват 
законова уредба – формите на държавна помощ, 
възможностите за данъчни облекчения. Това 
ще бъде в унисон с усилията на държавата 
за осигуряване на прозрачна и предвидима 
бизнес среда и стимулиране на значимите за 
икономиката и обществото сектори.